
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2024)0023),
–	der henviser til artikel 294, stk. 2, og artikel 114 og 207 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0011/2024),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 10. juli 2024 fra Det Europæiske Økonomiske og Sociale Udvalg[footnoteRef:1], [1:  	EUT C, C/2024/6027, 23.10.2024, ELI: http://data.europa.eu/eli/C/2024/6027/oj.] 

–	der henviser til udtalelse af 20. november 2024 fra Regionsudvalget[footnoteRef:2], [2:  	EUT C, C/2025/290, 24.1.2025, ELI: http://data.europa.eu/eli/C/2025/290/oj. ] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 75, stk. 4, og at Rådets repræsentant ved skrivelse af 10. februar 2026 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 60,
–	der henviser til udtalelser fra Økonomi- og Valutaudvalget, Udvalget om Industri, Forskning og Energi, Udvalget om det Indre Marked og Forbrugerbeskyttelse og Transport- og Turismeudvalget,
–	der henviser til betænkning fra Udvalget om International Handel (A10-0061/2025),
1.	vedtager nedenstående holdning ved førstebehandling[footnoteRef:3]; [3:  	Denne holdning erstatter de ændringer, der blev vedtaget den 8. maj 2025 (Vedtagne tekster, P10_TA(2025)0102).] 

2.	godkender Europa-Parlamentets og Kommissionens fælles erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.







P10_TC1-COD(2024)0017
Europa-Parlamentets holdning fastlagt ved førstebehandlingen den 19. maj 2026 med henblik på vedtagelse af Europa-Parlamentets og Rådets forordning (EU) 2026/… om screening af udenlandske investeringer i Unionen og om ophævelse af forordning (EU) 2019/452

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2026/1386.)



BILAG TIL DEN LOVGIVNINGSMÆSSIGE BESLUTNING

Erklæring fra Europa-Parlamentet og Kommissionen om behovet for yderligere tiltag vedrørende udenlandske investeringer og økonomisk sikkerhed[footnoteRef:4] [4:  	Der er opnået enighed om denne erklæring i forbindelse med vedtagelsen af Europa-Parlamentets og Rådets forordning (EU) 2026/1386 af 17. juni 2026 om screening af udenlandske investeringer i Unionen og om ophævelse af forordning (EU) 2019/452 (EUT L, 2026/1386, 26.6.2026, ELI: http://data.europa.eu/eli/reg/2026/1386/oj). ] 

Europa-Parlamentet og Kommissionen er enige om, at Unionen fortsat skal være et attraktivt sted at drive forretning og sikre, at udenlandske investeringer, navnlig i strategiske sektorer, bidrager til økonomisk vækst og konkurrenceevne. 
De to institutioner anerkender imidlertid, at visse investeringer risikerer at skabe strategiske afhængighedsforhold og underminere det indre markeds modstandsdygtighed. Denne udvikling risikerer at svække Unionens økonomiske sikkerhed og kan underminere Unionens teknologiske forspring, økonomiske modstandsdygtighed og evne til at skabe arbejdspladser. 
På denne baggrund anser de to institutioner det for en prioritet at vurdere og iværksætte de nødvendige yderligere tiltag på EU-plan for at imødegå sådanne risici og beskytte Unionens økonomiske sikkerhed med henblik på at sikre, at udenlandske investeringer i Unionen ikke øger de strategiske afhængighedsforhold eller medfører teknologisk efterslæb. 
Kommissionen agter at tage initiativ til at fastsætte målrettede betingelser for indgående udenlandske investeringer i nøje identificerede strategiske sektorer i overensstemmelse med Unionens internationale forpligtelser med henblik på at styrke EU-industriens konkurrenceevne og imødegå ovennævnte risici. 
Europa-Parlamentet anerkender dette engagement og er rede til fuldt ud at udøve sin rolle som medlovgiver og til at behandle ethvert forslag i denne henseende rettidigt.

